# ya
## Brezhoneg
### Adverb

ya
* adverb kadarnaat
** — « Tud zo aze ? » — « Ya, va den mat, » eme ur vouezhig tanav ha displed evel mouezh ur bugel, hag a zeue dre zindan an douar. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 78.)
** Ya, mabig, kred ar marvailh-se, ha sav da vragoù ! — (Jarl Priel, Amañ hag Ahont, Al Liamm, 1957, p. 90.)
** Ya sur', laret em eus hen ober, ha bepred hen laran. — (Fañch an Uhel, Kontadennoù ar Bobl/3, Al Liamm, 1988, p. 116.)
** — Ya zur, eme Charlez. — (Erwan ar Moal, Pipi Gonto, Kemper, 1925, p. 2.)
** Ya 'ta! — (Jules Gros, Le trésor du breton parlé Deuxième Partie, 1970, p. 558.)
* ya 'velkent
** Ya 'velkent! — (Jules Gros, Le trésor du breton parlé Deuxième Partie, 1970, p. 558.)
* ya, ya!
** Ya, ya, pardonet e vi, 'vel az poa c'hoant da bardoniñ din.— (Fañch an Uhel, Kontadennoù ar Bobl/2, Al Liamm, 1985, p. 94.)
** Ya ! Ya ! va mamm, hen ober a-walc'h a rafen, marteze, met re, en holl, a c'hourc'hemennoù a ra din evel-se. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 42.)
* (Da enebiñ, dirak un anv-kadarn pe anv-gwan:)
** N'eo ket glav an hini a ra, ya dour! — (Jules Gros, Le trésor du breton parlé Deuxième Partie, 1970, p. 140.)
** Ar re-se n'int ket tud, ya loened! — (Jules Gros, Le trésor du breton parlé Deuxième Partie, 1970, p. 558.)
** C'hwi a zo martoloded? Ya brennikerien! — (Jules Gros, Le trésor du breton parlé Deuxième Partie, 1970, p. 558.)

#### Deveradoù

* yaek
* yael
* yaus

#### Troioù-lavar

* ya avat!
* ya 'vat!
* ya a-walc'h!
* ya da!
* ya gast!
* ya laouen!
* ya sur
* ya 'ta

### Anv-kadarn

* Ger asant
** Keuz am eus d'am ya. — (Jules Gros, Le trésor du breton parlé Deuxième Partie, 1970, p. 254.)
* lavarout ya (enebet ouzh lavarout nann)
* Lavaret ya pe nann

### Furm verb

    Diwar ar bennrann-verb a, rakgeriet gant "y-" distaget [j].
* Trede gour unan ar verb mont, en amzer vremañ, gwelout a.
** a ya, e ya, ne ya ket

#### Krennlavarioù

Niverus eo ar c'hrennlavaroù :
* An hini a ya da foar Vikael a lez e verenn e kêr. — (Jules Gros, Le trésor du breton parlé Troisième Partie, 1974, p. 323.)
* An hini a ya gant e votoù war an ed A ya diarc'hen da glask e voued. — (Jules Gros, Le trésor du breton parlé Troisième Partie, 1974, p. 304.)
* Ar paour pa binvidika Gant an diaoul e ya. — (Jules Gros, Le trésor du breton parlé Troisième Partie, 1974, p. 314.)
* Ar pesked A ya da heul o boued. — (Jules Gros, Le trésor du breton parlé Troisième Partie, 1974, p. 304.)
* Ar pezh a deu diwar-goust an diaoul a ya d'hen houarnañ. — (Jules Gros, Le trésor du breton parlé Troisième Partie, 1974, p. 318.)
* Ar vrud fall a ya dreist ar mor Hag ar vrud vat a chom e toull an nor. — (Jules Gros, Le trésor du breton parlé Troisième Partie, 1974, p. 315.)
* A van da van e ya merenn da goan. — (Jules Gros, Le trésor du breton parlé Troisième Partie, 1974, p. 309.)
* D'ar mor e ya ar pesked. — (Jules Gros, Le trésor du breton parlé Troisième Partie, 1974, p. 313.)
* Manac'h ruz an Enez C'hlas Ya da logodenn ha da razh — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 49.)
* Pa vez tomm an heol da Ouel ar Chandelour e ya al louz d'e doull en ur grial forzh. — (Jules Gros, Le trésor du breton parlé Troisième Partie, 1974, p. 326.)
* Bleud an diaoul a ya da vrenn.
* An hini 'a ya buan a ya pell, an hini a ya goustad a ya gwell.

#### Divinadelloù

* Petra a ya e kêr hag a lez e doull er gêr ? - An alc'hwez. — (Jules Gros, Le trésor du breton parlé Troisième Partie, 1974, p. 331.)

### Distagañ

* Breizh (Lokmikaelig, Bro-Gwened): "ya /ja/"
* Breizh (Pornizh, Bro-Naoned): "ya /jɑ/"